Produced by Jari Koivisto






JUDITHI

Kuvaus 4:sä Kohtauksessa


Kirj.

J. F. LAGERVALL



Viipurissa,
J. Cedervaller poikineen.
1847.





        Imprimatur:

                G. Rein.





JÄSENET.

 JUDITHI, rikas Leski Israilissa.
 OZIAS,     | Israilin kansan valittuja
 OTHONIELI, | vanhimpija.
 HOLOFERNES, Assyrin Sotaväen Päämies.
 ACHIOR, Ammoniitiin päällikkö, Assyrin Joukkoinjuohattaija.
 ABRA, Judithin piika.
 BAGOA, Holofernen huoneenhaltija.
 Israilin Kansaa.




1. KOHTAUS.

    Holofernen Leirissä.

    Holofernes, Achior ja muita Päälliköitä.


HOLOFERNES.

Meitä onni ohjannunna
Meijän vallan vahvistanna.
Aseilla Assyrin vallan
Kansat kaukaiset, läheiset
Voitettuna meijän voimin,
Valtakunnat meijän valloin,
Assettunna meijän alle:
Kuninkaasa kuuliaissa,
Alamaissa aina nöyrät
Veron vaaitun vetäävät.
Ainos vuoriston asujat
Alastomat, aivan huonot
Varuksita vastustaavat
Sota aseita sotiivat,
Mikä heillä mielessä.
Mikä turvana, tukena
Kosto heitä kostoapi.

ACHIOR.

Tokko totuutta suvaihet,
Tahot kuulla kuinka luulen?
Puhun puhtaasti sinullen
Miten minun mielestäni
Näkyy aineemme, asijat.
Tahon vastata, valihte:
Jos sie joukkomme hävität,
Voitot ennen voitettumme,
Saavut saaliimme mänetät,
Pilkaksi ikämme pitkän
Jouvut kaiken joukkoinemme.
Hanki tieto hankkeista,
Varuksista, vastineista
Kysytä joka kylästä,
Kaikki kaupunnit kysytä:
Mikä mieli vimmoaapi
Vastustamaan vallallemme.
Ehkä tiijon tiijustajat
Saattaavat samalla tiellä,
Jos on syynä synnintöitä
Varastaat, valehteloovat
Ja jos juovat Judalaiset
Eivät luota Luojan töihen.
Heillä on Jumala julma
Kiivas ehtijä ereysten
Joka vilppijä vihaapi
Sekä kostaapi kovasti
Väkivallan väärät neuvot
Palkihtoo pahat tekosa.
Niin on voitto meijän voiman
Heittää herra heijät meillen
Ite Israilin Jumala
Luoja heijät luovuttaapi,
Antaa allemme ajaksi
Parannuksen päällenpannun,
Kuninkaaksi kuninkaamme
Meijän herrat herroiksesa.
Vaan jos vaelluksessasa
Ovat vaarinottanunna
Lasten Israilin laista
Syyttöminä synnintöihen
Väärät teot välttänynnä
Sotii eistäsä Elohin
Avunantava Jumala.
Vähäks väsäytyy väkemme
Joukon jouvutat häpeesen
Aseisen Assyrin vallan.
Muinoin muissakin soissa
Heitä herra seurannunna,
Aina ahtaissa tiloissa.
Heijät päästi pääsijäissä
Erilleen Egyptin maasta
Pharaonin vallan alta,
Soti puolestaan soassa;
Auttoi voitollen aseita
Miesijoukon miekottoman
Päivän pitkitti pitimmän
Auringon asetti kiini
Esti valolta vaellon.
Aina Israilin avuksi.
Vielä vastakin varana.
Luotto Luojasa avullen
Vaati meillen vastustella
Antautumata alallen.

HOLOFERNES.
Kuulittako kuin puheli?
Kuinka kunnoton saneli,
Uskalti ulospuhua,
Valtaa vahvempaa olevan
Kuin on Assyrin kuningas?
Joll on vanhin valtakunta.
Jolla yhä maasta maahan
Meristä merien valta
Hän on julkinen Jumala
  [Nebukadnezar. Ei Jumalaa, yksi Kuningas.]
Kuka muita muistuttaapi,
Paihti häntä palveloopi,
Pääsä pantiksi panoovi,
Hengen kaottaa katala,
Ansankuolun ansainnunna.

JUOHATTAJAT.
Tämä värtäjä väitti
Enemmäksi Elohinta
Vahvemmaksi valtahasa
Hän on ansan ansainnunna
Kuriksesa koirankuolun
Mänettännä herjan hengen.

HOLOFERNES.
Kuin on Kuningas sinusta
Arvostasa ansijosta
Alla Judan Jumalan
Elohin enempi häntä
Valta vahvempi valihte,
Hänen turvaasa tukeuvu
Jos on uskostais jotakin
Elä vapise, varaja;
Tulet aikoin aseita.
Anna aseesi minullen
Miekka minun miehilleni.
Sotii eistäsi Elohin
Luja turva heijän Luoja
Avun antaapi aseita;
Vaan varota kauloasi
Jospa vielä käissä käynet
Jos sun joukkoni tapaapi.
Viekää häntä viipymätä
Halttuun Judan Jumalan.

    (Hän viijään ja sijotaan käsistä ja jaloista puuhun).




2. KOHTAUS.

    Bethulissa.

    Israilin Vanhimmija, Judithi, Abra ja Kansaa.


OZIAS.
Tämän vaivaisen valitus
Kaikkui kaukoa metästä;
Hällen avuksi häässä
Pääsin, päästin vaivoistasa,
Tänne kurjoa kuletin.
Saamma tiesä tiijustella
Kuka on, kukali kulki,
Kuka kytki kytkyisiisä?

ACHIOR.
Olen joukon juohattaja
Achior, Assyrin väistä
Mullen Ammonin asujat
Oli annetut osaksi
Kulettoo sotakulussa.
Heitä hallihtin halulla
Vaan kuin vallassa Assyrin
Vallattomuus vallan voitti,
Holofernes pahoin hoiti,
Juohatteli julman joukon:
Kauhistukset karvaistivat.
Tulin sanomaan sanoja,
Hällen vaarasa varoitin.
Suuttui tuosta suuri herra
Minun pakloin panetti
Puuhun siimoilla sijoitti.
Armoin Abramin Jumalan
Ozias osautu tuonne
Päästi, päiväni pelasti.
Pahoin pauhoovat pakanat,
Kaikki kansat alla kynsin
Rupesivat Ruhtinatkin,
Kuninkaatkin kuulijaiksi,
Valtikkaatkin vallan alle
Hävitystä hämmästyissä.
He ruhtinat rukoili,
Hältä armoa anoivat
Polvillasa pokkuroivat.

KANSA (häläiten vanhimmillen).
Se ois teillä tehtävänä
Kuin jo ruhtinat rukoili
Kuninkaatkin tuonne kulki
Ite ihtesä alenti.
Mikä teillä mielessänne?
Onko tuumanne tukussa?
Mistä mielittä apua,
Kusta turvoa tulevan?
Kansa nääntyypi nälältä.
Jo on syöty syömisemme,
Kaikki eineemme ehityt:
Vielä veistä viimotuska
Hätä juomasta häreempi:
Monitarpeinen tavara.
Kaikki kaivot kuivanunna
Kaupuntimme kartanoissa
Torvet toisista hakatut
Vahit vahvat ympärillä.
Pienet kaivot kaupunnissa
Vaivaiset, vähävaraiset,
Kuivaneet, kuravesiset,
Eivät ennätä herua
Astijata illoin aamuin,
Puolta tarvista taloimme.
Elkää ylpeillä yhäite
Kuin on kuolema esissä;
Täytyy antautuu alallen
Kuninkaallen kuulijaiksi
Veronvetäjäks hänellen.
Valihtemma vanhempiimme
Saattamaan tämä sanoma
Kiiruisasti kinkerissä
Levittää ylite leirin
Laittain lahjat päälliköllen.
Lepytättä kaiken leirin,
Yhistävät ystäviksi
Tyytyyt meijän tyttäriimme
Naivat meijän naisijamme
Sulaat yheksi suvuksi
Meijän kansaamme katoovat.

OZIAS.
Achiori anna tieto
Miten missäkin tilassa,
Kuten kussakin kulussa,
Ovat käyttännä kätesä
Jalot armosa jakanna
Heitä herjanna enemmin
Hävittännä ja häväisyt
Jotka joukoin jouvuttautui
Alamaissa allakynsin
Vastaankulki kuulijaissa
Lahja käsissä kävivät.

ACHIOR.
Hänen vastaasa valitut
Uhritulilla tulivat,
Tulisoitot, rummunsoinnat:
Menoin toivat rauhanmerkit,
Kukat kullakin käsissä.
Iloihtiit, ihastelivat
Hyvinmielin hyppäsivät
Tanssivat tavalla maasa
Hänen häjyn mieliksesä
Vaikka vapisiit pelosta,
Maassa kasvoin kaikki kansa
Huusi hengen huojistosta.
Omaisuutenne otata
Kaikki karjamme kameelit
Elot eläimet tavarat,
Kaikki kaprista itellen,
Paamma pantiksi sinullen.
Anna meillen armostasi
Perekunnillen pelastus,
Hengenvaivoista vapauta:
Päästä päämme pyöveliltä.
Kaikki kansallen lupasi
Holofernes heillen hoijon,
Vahvan valkkasi vakuuven
Jonka vahvisti valalla.
Vaan kuin pääsi vallan päällen
Pääsi maahan päätä myöten
Näkyi petturin petokset,
Ahistukset kohta alkoi.
Jopen jouvutti käsiisä
Teki Angen autijoksi
Sobolin soalla voitti,
Kaikki kaupunnit hävitti,
Kartanot katuja myöten
Metät poltatti poroksi.
Kylät saattoi kylmillesä:
Jerusalmesta Jehovan
Kuvan kultaisen kuletti,
Kalut kalliimmat kokosi.
Liitonarkunkin avasi,
Ite kaikki irtanaiset,
Tietti temppelin hopijat
Omiks tarpeikseen omisti.
Tappoi taloista asujat
Paraat parveesa ehitti
Sotajoukkonsa sovitti
Kahtoi kantajiks aseihen
Muihen vaartajiks valihti,
Jotk ei joukkonsa sopinna
Miehet miekalla tapatti
Terveet miekkasa terällä
Kuita kuolijaks kuritti
Hirtti hittolas ilolla
Monin vaivoin vaarsi vaimot
Piijat piinalla kovalla
Neijot häpäsi hävytön
Narri immet nauroin pilkoin
Laittoi lapsija kotiisa
Lammas laumoin yhessä
Otti nuoret orjaksesa.
Vanhat vaivaiset vapahti
Hengen heitti heikommillen
Joist ei vaaroa varannut.
Sikijöiksi siemeniksi
Kansan kasvuksi kahotti.
Sama satu teillä eissä,
Samat tuskat on tulossa.
Toiset vähän toimeammat
Alkoit ajoissa paeta
Muillen maillen matkustella
Pääsiit, päiväsä pelastit.
Ovat herrat hengellesä
Uskollesa uskolliset.
Eipä heitä herrastasa
Luovutella Luojastasa,
Kuka petä, ken pelota.
Tuossa leirissä leveessä
Tukussa sata tuhatta
Vielä viisi kymmeninen
Tuhansija on tulossa,
Hevoisväki on väkevä
Koko kansasta kahottu
Muut ou monenmuotoisia
Yksin kehnoja kerätty
Väkisellä värvingillä
Väistö vähänarvoisia
Palveloo väkipakolla
Kosto kova mielessäsä
Eron ehtiivät karaten,
Tilan yhtä tiijustaavat
Poisipoiketa väestä;
Vaikka päälliköt pätevät
Uskotut ja uskolliset
Raat raakana pysyvät.
Koska kovat koiruutesa
Verenhalusa havaihin
Inhoittivat rosmoninnot
Karvaistivat kauhistukset
Hirvitti verenhimosa
Mielin minäkin erota
Marssia omillen maillen
Elee salossa salassa
Väkivallasta vapaana.
Vaan kuin pääsin päälliköksi,
Vaaittiin vala minulta
Sanat kunnian sanelin
Kuningasta aina kuulla
Viimo hengenhetkessäni.
Ite irtauttiit minua
Valastani vannotusta
Sanotuistani sanoista.

OZIAS.
Vuottakaamme vielä viikko,
Vielä viisi vuorokautta.
Jos ei Juhlan Jumala
Meillen antasi apua
Luoja saata lohtutusta
Tapahtukoon teijän tahto
Pääsettä halunne päähän.

KANSA (hätäilen)
Jospa vielä viisi vuotta
Outat piinalla olisit,
Janoo nälkeä näkisit,
Lieneenkö liseä siitä?
Vahva on Assyrin valta
Niin on vahvatkin varukset
Hyvät miekat miehilläsä,
Sotakalut kaikenlaiset.
Mistä meilen miekat saatta
Mistä maasta vettä väättä
Ruuvanhankintaan rupeetta?

JUDITHI.
Tosi kyllä, tyhjät toivot,
Turhan uskon uskallukset
Että luotat luojan päällen,
Päästä määräpäivälläsi.
Vaaranpakosta vapaaksi
Siekö hällen ajan annat?
Eikö ennemmin sinullen
Suju hältä suotu aika
Joka hetki jona hengit,
Joka tunti jona tunnet
Luonnonlahjat Laupijaalta?
Säilöisät on herran säännöt,
Tuumat tutkimattomia.
Ajoin antaapi apusa
Kuin on kurit täyvelliset,
Konsa kyllin koitellunna.
Hältä anomma apua
Huonouvessa huojennosta
Ylistämmä yhtä häntä.

KANSA (eroten)
Sepä vasta vahva vaimo
Miten miehijä häpäsi
Toellasa, toivollasa
Luojan avun luotannasa,
Ei vapise ei varaja
Vihoa vihollisiimme.

JUDITHI (Oziallen ja Othoniellen).
Minun mieleni tekisi
Vietellä vihollisija
Miten, kuten, kuinka voisin.
Toivon toimittaa jotakin
Mikä minun mielessäni
En voi eiltäpäin sanoa,
Tohi kellen toimittoa.
Tultuani tuon sanonen,
Tilin, tiijon teillen annan.
Minä paneuvun paraten,
Kahon puvun kauneimman,
Vaatteet kalliimmat valihten,
Solet sormukset sovitan.
Jos ei mänöni mänesty
Jos ei Judan Jumala
Myötenanna ainettani
Avullapa armialla
Tukeek turvoak minua
Kaikennäkevä näkisi
Yrityksen ylpiäksi
Käyköön kätesä ylinen
Yli ylpiän Manassen
Lesken Judithin julean.
    (Polvillaan)
Anna Abramin Jumala.
Iso Isaakin Jumala
Jalo Jacobin Jumala
Anna armo kansallesi
Valituillesi valaistus
Kuinka käyvä käskyjäsi
Kaikillen katumus anna.
Estä syistä synnintöistä
Kaikki kansamme herätä,
Uusi usko säännä vahva,
Puhas henki Herra heillen,
Luja luottamus totuuven.
Säästä säilytä yhäite
Kuin ennen Egyptinmaassa
Ilkeistä irtipäästit
Pharaonin vallanalta.
Saata samaite vapaaksi
Ahistuksesta Assyrin.
Lainaa lahja lapsellesi
Viisautta viekkautta
Uskossasi uskallusta.

OTHONIELI.
Herra siunatkoon sinua
Ite Israilin Jumala
Mänestyttäköön mänösi
Onnestuttakoon olosi
Turvatkoon tulosi sieltä.

JUDITHI (Abrallen).
Mulla puku muuttamata
Sinä varuksii varustat
Ennenmainitut evääni,
Leivät, jauhot, viina leilit
Pane pussiisi purakot,
Lekkerissä leskenviina
Huonompata, huokiata
Vielä veillä vienonnettu;
Jost en uuvu, enkä uunnu
Jos joisin joka pisaran
Tyhjin pohjin tyhjentäsin.
Toisessa toemmat seljat,
Viinat vahvemmat varoilla
Väkevämmät miesväellen
Ensimäistä Engadista.
Kohta miehen koitteloopi,
Saattaa saattamattomaksi,
Päähänpystyvä pyryllä,
Varustettu valtikkaallen.
Kaat siitä kaksin pulloin
Aina täytät täysin määrin.
Vaimonviinoa vajavat
Häntä mieliksi minullen
Olet kaksin kaatavina
Toisen puolen toisin ryypit
Kons ei kohtoa sinua
Silmäsä sinuhun käänny,
Ja jos jätän jäännöksijä
Puolet pullot, puota maahan,
Laita hiljoin lattijallen
Saata sillallen salaite,
Humalassa miehet hurjat.
Vaipuneena vallan alla
Salomoni jo sanonna
Viina miehet villihtööpi
Viisaatkin viipuun viepi
Vahvat vaimon vallan alle.

    (Pukeutuu, letittää hivuksensa, panoo uuvet kengät ja voitaa
    ihtesä hajulla, ottaa veiten jonka piiloaa vaatteihin).

Tuon mie panen turvakseni
Hätävaraksi varustan
Jolla pääsen päiviltäni
Jos en muutoin muilla keinoin
Häpeetä, häteä karta
Surma toki suojeloopi
Auttaa' ansasta vapaaksi.




3. KOHTAUS

Leirissä.


1. NÄYTÖS.

    Holofernes, Bagoa.

BAGOA.
En ou nähnyt sen näköistä
Kuin tuon tulossa olevan
Kaiken kaunistaa majani.
Kyllä sopisi sotia
Saaha moinen voiton saalis.
Osautuisko mun osaksi!


2. NÄYTÖS.

    Judithi, Anna.

HOLOFERNES (nähen Judithin, hiljaa Bagoallen).
Oisikko oravanpaisti,
Haukkuvan halun vetävä,
Tuo ei jouva joukolleni
Ite ihteeni likinnä.
    (Judithillen).
Ompa päivä onnellinen
Meillen päivä merkittävä
Outko maallinen olento
Taikka taivaan asukas
Tähti tänne täyttänynnä
Kaunijoki maamme kannen
Maamme asujaks mahoton
Ihan kaunis ihmiseksi
Ylenylpiä akaksi.

JUDITHI.
Olen orvoksi jätetty,
Mainijon Manassen leski
Judithi Judaan väestä,
Neitouvesta neljä vuotta,
Puoli vuotta vuoteisena
Vaimoin Manassen makasin
Kohta päällen kolmen vuuven
Viisi kuuta viettänynnä
Yksin Abrani yhessä,
Pimijässä piikoineni
Huolinna säkissä huolen,
Suru paijassa surunna.
Vasta vaatteihen paneuvuin
Tuskin tyköösi tulolla
Kengittäyvyn ensikerran
Maahan saatettuu Manassen.

HOLOFERNES (Ihastellen).
Julma kansa Judalaisten
Tuhmat miehet tunnottomat,
Älyttömät, älmämielet;
Jotka koko kolme vuotta
Vielä päällen viisi kuuta,
Moisen naisen naimatonna
Salliit leskenä levätä.
Et sie meistä niin eroa
Etkä ensinkään eroa,
Jos sie minun joukostani
Miehen mieluisan yhytät
Vaikka paraimman valihtet,
Tahot ottoa omaksi,
Suvaihteisit sulhaiseksi.

JUDITHI.
Eläpä kovin korota,
Ylenpaljolti ylistä.
Jospa liijoin liehakoihtet
Etpä tiijä enkö vaai,
Esikoista ensimäistä,
Päälliköihen päällysmiestä,
Ketä vallastais valihten?
En mie miehen ehtinnässä
Toivossa toverin saannan
Tänne täyttännä, asijat
Saattoivat minun salaite
Läksin estämään ereystä,
Kulin kuulemaan sinulta,
Minkä annat armon meillen
Jos minä salaite saatan,
Joukon hiljoin juohattaisin
Tietä tiettyä minullen
Meijän linnoa likellen
Meijän kaupunnin kauillen.
Jos sie tahot tappeluta
Kansan kaiken kuuliaiksi
Veronvetäjäks veretä
Vaimot varajaat sotoa
Akat sankarin aseita
Hirviääpi hieno rahvas.
Linnan sievin siepattua
Miehet viimen mielistyyvät
Yhistyyt yheksi väiksi.

HOLOFERNES.
Häpijähän se olisi
Jos mie lesken leiristäni
Judithin julean vaimon
Maamme kannen kaunistuksen
Tahallain takaisin lasken
Että ei yhessä yötä
Maata, samassa majassa,
Levättäsi leirissäni.
    (Kovasti).
Mikä teijän mielessänne
Valtoamme vastustaissa?
Outko nähnyt, kulloin kuullut
Että ken on kestänynnä
Vasten Assyrin aseihen?
Kaikki kansat ympärillä
Rauvettua, rauhan saivat.
Mitä miettinööt uroonne,
Mitkä varat ja varukset?
Kohta heitä kohtoaapi
Tarvis tärkeimmän tavaran
Jano nälkä näännyttääpi.
Anna ajoissa anoovat.
Armon, säännän, annan heillen
Ensikansoimme etuja.

JUDITHI.
Vaikka viisas out valittu,
Ymmärrykseltä ylävä,
Niin et ellennä eloa,
Tarkoita tapoja heijän,
Usko uppiniskaisuutta,
Heijän äksyyttä älyä.
Yksi yllyttää yhäite,
Vielä villihtöö enemmän
Karkulaisesi kavala
Achiori aivan viekas.
Vallit meillä melko vahvat
Eikä vähäinen väestö.
Vaikka katkoit kaivontorvet;
Uuvet kaivot kaivettuna,
Eistettynä entisiä,
Vähinvaivoin väljennetty.

HOLOFERNES
Mitkä kaivot Kaupunnissa,
Kuita lähteitä lähellä?
Kaupuntinne kallijolla;
Kova korkia perustus,
Vesikuiva kukkulanne.

JUDITHI.
Kaikki kallijot kahotut
Heijän halkiimat haetut
Louhissa ehitty loukut,
Korvot tuhannet kokoovat.
Vesi herttainen heruupi,
Yhä tippuupi, tihuupi
Verratonta juontavettä:
Kirkas, kiiltävä makia
Pesullen periparasta.

HOLOFERNES.
Siitä nään sinun sanasi
Mitä toimitat toeksi.
Että ei ehitä vettä
Kaupuntinne kaivannoista.
Panin paikallen tulolla
Vahit varmat kaivoillenne
Kullenkin sataisen saatoin,
Vesitorvet kaikki katkoin
Vettävetävät kynänne.
Vahit turhin vahtinunna,
Aamutiijot annettuna
Että ei ehitä vettä,
Eikä hiirtä hiiskununna,
Kaupunnista kaivoillenne
Eikä eläintään eloa.

JUDITHI.
Ruokavara heillä runsas
Lihat, leivät liijoin määrin
Ja nyt päätti päällikkömme
Että eivät löyttä anna
Ennen eineeksi panoovat
Uhriksi kahotut karjat,
Jumalallen juhlatutkin
Elohin eläimet kaikki.
Vaan ei sitä Luoja siije,
Anna anteeksi Jumala,
Suuri isämme suvaihte.
Yhet syynä synnintöihen
Siitä kaikillen katotus.
Jo mie panin ja papatin
Että heillä turhat tuumat,
Varat vähät vastukseksi.
Pyysin ajoissa avata
Portit, polvillaan anoa
Hellimmäistä helpotusta
Huojennusta huonoimmillen
Vapautta varattomillen
Vahvan varjon vaimoväillen.
Jos sie lupoisit lujasti
Et et sorrata soalla
Meijän kaupuntii katota:
Että vältät värtämistä
Suosijolla suostut meihen
Jos et joukkoosi mänetä
Päästessäsi meijän pääksi
Valtikkaaksi meijän vallan:
Kuin jo sanoin, niinmä saatan
Salaite samoa tietä,
Kuta luoksesi kuleksin
Liehtoon leiristäis tuhannet,
Ite pantiksi paneuvun
Ettei estettä olisi
Hiljoin sinne hiivittyä.
Ei sovi sotijan moisen
Vallanpäällikön valitun
Vihaistuu vijattomillen,
Kostoak koko kylällen
Kahen syytä kaupunnissa.

HOLOFERNES.
Vannon vahvalla valalla
Lujasti lupoan sullen;
Jos hyö taipuut tappeluta
Verollisiksi veretä
Niin en kansaanne katota
Kaikki suojelen soalta
Kahon kansaksi omaksi.
Minä miesi puolustaja
Kuninkaallen kuulijoita.

JUDITHI.
Luoja luoksesi lähätti
Salaite Jumala saattoi,
Jos et onnistu otossa
Jos on vahvat vastuksemme
Tiellä mullen tiijetyllä
Kovat kohtaasi varukset
Armota minua ammu
Kuolema kuriksi anna,
Kovin kosto palkakseni.

HOLOFERNES.
Uskon, saatana, sanasi
Valmis käärme käskyllesi.
Kuin ennen emäsi Eva
Onnen omenan ojenti
Miehellesä, mieluisasti
Miekin ansaisi asetun.
Vaan jos petät niin varaja
Oma tuomijois tuloopi
Sullen täysin täytetyksi.
Min'en säästä, vaikka säälin.

JUDITHI.
Tokko puheistain tokahat
Mielettömäksi minua,
Koska pantiksi paneuvun
Niin on totta toivossani.
Ei ole elämä mullen
Vielä niin vihava ollut
Että ehin surmoani
Kuolemooni kohti jouvun.
Vasta on elämä eissä,
Vielä mulla toiset toivot
Että on alulla aika
Iloisin ikä elollen
Nuoren nuorison yhessä,
Kuka tiesi kunka saanen
Parahimman palkinnoksi
Petettyäni Bethulin
Joka maksaapi jotakin
Kauniin meijän kaupunneista
Esiintuin Israilissa
Itämaalla mainioita.

HOLOFERNES (Itekseen).
Siksi on sitova mullen
Nimin Judan Jumalan
Kuin mie kulen näissä seuvuin
Näillä mailla matkustelen.
Kuinma kulen näistä seuvuin
Näiltä mailta matkustelen
Konsa jouvumme kotiimme
Marsimme omillen maillen
Täällä vannotut valani,
Täällä nainnat narrinpilkat.
Toiset pihat, toiset piijat
Eri naiset naapurissa
Vaan on vaimo jollen vannoin
Ennennähtyjä enempi.
    (Kovasti).
Jos sie suostut, morsijaksi
Minun, mieheksi valihtet;
Ite ihteni tarihten.
Kuinsas joukkoni kuletat,
Saamma kaupunnin salaite.
Bethulissa häitä piemmä:
Yli vaimoja ylistän
Koristukseksi kotini.
Rikkaimmaksi riikissämme
Suurimmaks sukusi nostan,
Anpa kättä, käy yheksi
Ja jos suostut anna suuta.

JUDITHI.
Annan merkiksi avijon
Muistomuiskun liitostamme.

    (Antaa suuta).

HOLOFERNES.
Ei oisi liijat liitollemme
Jospa mie sataisen saisin.

JUDITHI.
Yksi muisku liiton muisto,
Avijon alinomaiset.

HOLOFERNES.
Kalliit on sanasi kaikki,
Kallis kaunis out itekkin.
Kaikki kallista sinulla!
    (Bagoallen).
Pane ruokoa Bagoa
Laita einettä eteemme.

JUDITHI.
Jos sie suostut suuruksiini
Ja et viinoini vihaistu
Mulla on mukana heitä
Ensimäistä Engodista.
    (Bagoallen).
Kuin vaan annat astijoita
Laitat pöyvällen lasija
Eli tuonet juomatuopit
Tahi pienoiset pikarit.

   (Bagoa panoo astioita ja pikaria, Abra antaa ruokaa,
   Holofernes ja Judithi syövät. Abra kaataa täyvet pikarit
   Holofernellen vaan vajaat Judithille).

JUDITHI (Juuven).
Onnea osoa toivon,
Suon ikuista sulholleni,
Valitullen valtikkaallen,
Omituisellen omallen!

HOLOFERNES.
Tätä joisin juotuvani
Muistoon morsijan mokomman
Koko nahka nassakkasi
Tyytyväissä tyhjentäsin
Sanottua ne sanasi.
    (Juopikin juotuankin, Abra yhä toista täyttää).
Tietä Bagoa tiloja
Abra auttaapi sinua!

JUDITHI.
Vielä mulla viivykkijä
Tahon tarkoin tiijustella
Jos on vahit vaipunnunna
Salaportin saapuvilla.
Niitä juotin jouvuttelin
Samoin viinoin viekottelin
Jot on juotuna yhessä,
Vielä jätin jäännöksijä
Päätännäksi pääsä täytön.

HOLOFERNES.
Minä toivon toiste saavan
Kanpuntinne kaapatuksi
Ja nyt levossa levätä
Vaan on vasta vaikiampi
Ehkä eivät toiste usko
Vasta varajaat enemmän
Juonne sinun juomijasi
Kuin saap kulkusi tutuksi
Minun leirissäin leposi.
    (Bagoallen).
Anna käskyn vahvan käyvä
Koko leirissä levitä
Varma käsky vartijoillen.
Judithi juleesti käypi
Esteetönnä eistakasin,
Minne mieliipi mänöökin.
Sitten marsit vaan majaasi
Kunne kuhtumus tuloopi
Sitä ennen en suvaihte
Kennen marssivan majaani.
    (Laitettua tiloa Bagoa mänöö).
Vannon vahvasti sinullen
Kuin jo lupasin lujasti
Tuven, turvan kansallesi.
Joka heiltä joukostani
Hivuskarvan katkaiseisi,
Päästätytän hältä pääsä.
Mitä sie minullen tuosta
Mullen panet palkinnoksi?

JUDITHI.
Mitä minullen enempi
Omaa olentoo ylempi?
Talot tavarat rahani
Kaikki kalliimmat kaluni
Luven vähäväärtiseksi
Varani minua vasten.

HOLOFERNES.
Makiat on muistomaljat
Makiammat muistomuiskut,
Anna mullen vielä muisku
Pane pantiksi sanasi
Runhan rakkauven siteeksi.

JUDITHI.
Koska niin on, en korista
Että rauhoa rakennat.
    (Suuta antain).
Muisku mullen, toinen sullen,
Yhen yhteissä pijämmä.

HOLOFERNES (Melkein juopuneena).
Outko juutas vai Jumala?
Olet enkelii enempi!
Muiskuiltasi muistomaljat
Itekulta kaksi kaata,
Eipä kaksikaan samoa
Maljoa, makua anna,
Vastaa mullen muiskujasi.

JUDITHI (Abrallen)
Elä sitten kaa kahta
Koska kolmea kysyyvät
Multa muiskut lahjoitetut,
Kaa yhteeseen yheksän,
Kohastasa mullen kolme.

HOLOFERNES.(Juopi ja horjuu).
Empä viinoa eneä
Isoisi, jo inhoittaapi;
Jo oun entistä enemmän
Tällä kertoa kerinnyt
Tulla täysin täytetyksi.
Mutta muiskuisi minullen
Kovin maistaavat makeellen
Vievät viinoa enemmän
Mieluistuissa mielen multa.

JUDITHI.
Empä nyt eneä anna.
Ylenmäärin multa yllä;
Kukatiesi kuin kävisi,
Ehkä liijaksi likoat,
Kovin koitteleis sinua,
Liijat muiskut muistomaljat.
Ensin tehtävä tekomme
Kaapattava kaupuntimme.

HOLOFERNES (Laulaa).
Mitä sie minua säälit
Empä mie sinua säästä,
Enkä ensin täältä päästä
Jospa häärit, vaikka häälit
  Vasta kanpunnin kahon
  Kulta kukan nyt tahon.

    (Vaipuu ja vähän ajan perästä korsaa henkihieverinä).

JUDITHI (Abrallen).
Ole sinä nyt ovella
Vahi vartijoi hyvästi.
    (Polvillaan).
Lasten Judaan humala
Laita voitto lapsellesi
Säännä voitto voimattoman
Päästä häästä, häpeestä,
Pulasta puhassa auta
Syyttömänä synnintöihen.
Vahvista vapisevata!

    (Sieppaa Holofernen miekan, lyötyään kahesti sillä, veitellä
    eroittaa Holofernen pään ruumiista. Ojentain Abrallen).

Pistä säkkiini pikemmin
Jouvu jouvutaan pyryllä
Ei ou tuossa tuusimista
Viipyminen viep hitollen.

    (Abra panee pään säkkiin).




4. KOHTAUS

    Bethulissa.


1. NÄYTÖS.

    Judithi, Vanhimmat, Achior, Abra ja kansaa.

JUDITHI (ottain Holofernen pään. Achiorillen).
Pää on tuossa päällikkösi
Raato rauhassa viruupi
Herjan ruumis hengetönnä
Makaa makeesti majassa
Eikä uhkoa unessa
Valveillasa meitä vaarra.

ACHIOR (kauhistuu).
Oisin tosin sullen suonut
Kuolun toisen kuuluisallen:
Vaan on suuri Herran valta
Tiesä tekosa salaiset.

JUDITHI (Vanhimmillen).
Ajakaatten nyt asijat
Väjymätä välttämätä
Pannen pääsä paalin päähän.
Vallillen lyhinvalollen
Loiston loitollen näkyvän
Vavaistuut vahit lähimmät
Nähtyvään näön mokomman
Hämmästyyvät hemmentäävät
Muita murhehuuvoillasa.
Joutukatten joukoltasa
Että saisitta samassa
Yrittää yhessä kaikki.
Kennen tapaatta tapatta
Jospa leirissä lepeisi
Taikka tappelun keolla
Vaikka piilossa pijäksen.

    (Pää paalitaan lyhin valoon ja joukko töyteä
    huuvolla leiriin. Huuto leirissä).

Holofernes hoi isämme,
Kuule sankari sanamme.
Kuule kultainen kuningas
Hiiret hiiskuuvat pesistä,
Yksin ylpeesti tuloovat.
Suuret suulla, joukoin suurin,
Vahit vangiksi otetut,
Äijä väkeä vähennyt,
Paljo leiristä paenna.
Ammoniitit ammoin männyt
Juudaan seuroin sekautui
Asettautui heijän alle.
Tänne täyttäävät pyryllä
Achiorin käskyn alla,
Kuuluisan kulettajasa.

BAGOA.
Pää on viety päälliköltä,
Ruumis maahan rutjattuna.
Pako neuvona parassa.
Elohini heijän eistä
Sotinna, soaissut meijät,
Kaottanna meijän kansan.
Vahva Juudaan Jumala.

    (Kansa palaitessa tuopi paljo voittokaluja ja vankija).

OTHONIELI.
Vangit orjaksi otamma,
Kulta kukkarot jaamma.
Miekat jaan miehillemme,
Judithillen juontamaljat
Ynnä kallimpii kaluja,
Joka voiton voimakkailta
Tempasi terävä ämmä.

JUDITHI.
Herran voima heijät voitti
Apu Jumalan alenti.
Kilvoin häntä kiittäkäämme.
Ilolaulut laulakaamme.
Kiitos julkisen Jumalan!

ACHIOR.
Vahva Judaan Jumala
Sen jo myöskin myöten antoi
Paossaan pakana joukko.
Tahon tauvota sekaanne
Otan uskonne omaksi.

JUDITHI.
Achior asukoon meillä
Ammoniitit ansainnunna
Israilin eloniloa.

KANSA.
Amen: ainoan Jumalan
Apu aseita enempi.